18. mars

18. mars er den 77. dagen i året, den 78. i skuddår. Det er 288 dager igjen av året.


== Navnedag ==
Aleksander, Sander og Edvard har navnedag.


== Historie ==
37 – Det romerske senatet annullerer Tiberius' testament og erklærer Caligula som keiser.
417 – Zosimus blir valgt til pave.
1123 – Det første store kirkekonsil etter det store skisma, det Første Laterankonsil, begynner i Roma.
1438 – Albert II blir konge av Tyskland.
1793 – Mainzrepublikken opprettes.
1871 – Pariskommunen opprettes.
1913 – Kong Georg I av Hellas blir myrdet i Saloniki
1915 – Første verdenskrig: Tre krigsskip blir senket i løpet av et mislykket britisk og fransk angrep på Dardanellene.
1921 – Den polsk-sovjetiske krig: Sovjet-Russland og Polen underskriver en fredsavtale i Riga.
1922 – I India blir Mahatma Gandhi dømt til seks års fengsel for sivil ulydighet. Han soner bare to av årene.
1925 – Trestats-tornadoen 1925 herjer Missouri, Illinois og Indiana i USA. Minst 695 omkom, og over 2000 ble skadet.
1937 – En naturgasseksplosjon ved en skole i New London i Texas tar livet av 298 mennesker, flesteparten barn.
1940 – Andre verdenskrig: Aksemaktene, Adolf Hitler og Benito Mussolini, møtes ved Brennerpasset i Alpene og avtaler en allianse mot Frankrike og Storbritannia.
1941 – Andre verdenskrig: Jugoslavia slutter seg til tremaktspakten (Tyskland, Italia og Japan).
1943 – Andre verdenskrig: Seksten tyske ubåter senker fire handelsskip i en konvoi på vei til Gibraltar. Én ubåt blir senket av de allierte.
1944 – Andre verdenskrig: Amerikanske bombefly angriper Friedrichshafen.
1945 – Andre verdenskrig:  Sovjetiske styrker erobrer Kolberg ved Østersjøkysten.
1945 – Andre verdenskrig: 1 250 amerikanske bombefly angriper Berlin og slipper 4 000 tonn bomber.
1953 – Et jordskjelv rammer vestre Tyrkia. 250 mennesker omkommer.
1965 – Kosmonaut Aleksej Leonov forlater romfartøyet Voskhod 2 i 12 minutter, og blir med det den første personen til å gå i rommet.
1974 – Oljekrisen: De fleste OPEC-landene gjør slutt på den fem måneder lange oljeboikotten mot USA, Europa og Japan.
1990 – Første frie valg til Folkekammeret i DDR.
1992 – Microsoft lanserer Windows 3.1.
1992 – Finland søker medlemskap i EF
2000 – Chen Shui-bian blir valgt til president i Republikken Kina.
2022 – Verdens lengste hengebru, Çanakkalebroen over Dardanellene i Tyrkia, ble åpnet av president Recep Tayyip Erdoğan.


=== Norsk historie ===
1968 – Postnummer innføres.
2022 – Flyulykken i Gråtådalen: Besetningen på fire omkom da et fly av typen MV-22B Osprey fra United States Marine Corps havarerte i Gråtådalen i Beiarn i forbindelse med øvelsen Cold Response.


== Fødsler ==
Se flere som er født 18. mars i Kategori:Fødsler 18. mars.

1609 – Frederik III, konge av Danmark og Norge 1648–1670. (d. 1670)
1782 – John C. Calhoun, USAs 7. visepresident (d. 1850)
1799 – Jens Hendrik Djurhuus, færøysk bonde og politiker (d. 1892)
1828 – Randal Cremer, britisk politiker og nobelprisvinner (d. 1908)
1837 – Grover Cleveland, amerikansk president (d. 1908)
1842 – Stéphane Mallarmé, fransk forfatter (d. 1898)
1844 – Nikolaj Rimskij-Korsakov, russisk komponist (d. 1908)
1858 – Rudolf Diesel, tysk ingeniør og oppfinner (d. 1913)
1869 – Neville Chamberlain, britisk statsminister (d. 1940)
1890 – Gunnar Andersen, norsk fotballspiller og skihopper (d. 1968)
1893 – Egil Hjorth-Jenssen, skuespiller, forfatter og teatersjef (d. 1969)
1914 – Ernst August IV av Hannover, britisk prins (d. 1987)
1914 – Trygve Haugeland, norsk miljøvernminister (d. 1998)
1919 – Laila Schou Nilsen, norsk skøyteløper, alpinist og tennisspiller (d. 1998)
1919 – G. E. M. Anscombe, britisk filosof (d. 2001)
1921 – Eilif Armand, norsk skuespiller (d. 1993)
1922 – Jan Pande-Rolfsen, norsk skuespiller (d. 2002)
1924 – Alexandre José Maria dos Santos, mosambikisk kardinal (d. 2021)
1925 – Antonio José González Zumárraga, ecuadoriansk kardinal (d. 2008)
1928 – Hans Bjørnstad, norsk skihopper (d. 2007)
1929 – Christa Wolf, tysk forfatter (d. 2011)
1930 – Hector Bianciotti, argentinsk-fransk forfatter og journalist (d. 2012)
1930 – Adam Joseph Maida, amerikansk kardinal
1931 – Harald Synnes, norsk politiker (d. 2012)
1933 – Severino Poletto, italiensk kardinal (d. 2022)
1936 – Kirsten Holst, dansk forfatter (d. 2008)
1936 – Frederik Willem de Klerk, sørafrikansk president (d. 2021)
1938 – Øystein Dahle, norsk forretningsmann og styreleder i Den Norske Turistforening
1938 – Álfrún Gunnlaugsdóttir, islandsk forfatter (d. 2021)
1946 – Kristian Blystad, norsk billedhugger
1947 – Deborah Lipstadt, amerikansk historiker
1948 – Ola T. Lånke, norsk politiker
1949 – Åse Kleveland, norsk kulturarbeider, artist og kulturminister
1949 – Alex Higgins, nordirsk snookerspiller (d. 2010)
1953 – Morten Juvet, norsk maler
1955 – Lars Rise, norsk ordfører
1956 – Ingemar Stenmark, svensk alpinist
1957 – Christer Fuglesang, svensk astronaut
1958 – Andreas Wenzel, liechtensteinsk alpinist
1960 – Steve Kloves, amerikansk manusforfatter
1964 – Bonnie Blair, amerikansk OL-vinner på skøyter
1966 – Jerry Cantrell, amerikansk musiker (Alice in Chains)
1967 – Kjetil Bjørklund, norsk politiker
1969 – Vasyl Ivantsjuk, ukrainsk sjakkspiller
1976 – Charlie Miller, skotsk fotballspiller
1977 – Øyvind Gjerde, norsk fotballspiller
1980 – Sébastien Frey, fransk fotballspiller
1981 – Lina Andersson, svensk langrennsløper
1981 – Tora Berger, norsk skiskytter
1981 – Fabian Cancellara, sveitsisk syklist
1982 – Timo Glock, tysk Formel 1-fører
1987 – Selemani Ndikumana, burundisk fotballspiller
1988 – Celine Brun-Lie, norsk langrennsløper
1993 – Gustav Wikheim, norsk fotballspiller


== Dødsfall ==
Se flere som døde 18. mars i Kategori:Dødsfall 18. mars.

978 el. 979 – Edvard Martyren, senere kong Edvard II av England (f. ca. 963)
1227 – Pave Honorius III (f. 1148)
1314 – Jacques de Molay, siste offisielle Stormester av Tempelridderordenen (f. ca. 1240–1250)
1897 – Søren Christian Gjessing, norsk offiser og kartograf (f. 1812)
1904 – Regine Olsen, dansk kvinne forlovet med Søren Kierkegaard (f. 1822)
1907 – Marcellin Berthelot, fransk kjemiker og politiker (f. 1827)
1987 – Kari Diesen, norsk skuespiller (f. 1914)
2008 – Anthony Minghella, britisk regissør og manusforfatter (f. 1954)
2009 – Natasha Richardson, britisk skuespiller (f. 1963)
2011 – Warren Christopher, amerikansk politiker (f. 1925)
2012 – George Tupou V, konge av Tonga (f. 1948)
2012 – António Leitão, portugisisk friidrettsutøver (f. 1960)
2014 – Leon Bodd, norsk advokat og politiker (f. 1924)


== Merkedager ==
Arubas nasjonaldag (flaggdag)


== Referanser ==